KezdőlapMcLaren765LTHírekInterjú
A súlycsökkentésre összpontosítana a McLaren következő modelljeivel product 2020-04-26 14:15:54 https://hu.motor1.com/news/414776/a-sulycsokkentesre-osszpontositana-a-mclaren-kovetkezo-modelljeivel/ McLaren 765LT Interjú
26 Április 2020 - 16:15
Ennek a munkának az első, igen jól sikerült állomása a McLaren 765LT.
A McLaren vezérigazgatója, Mike Flewitt szerint az úgynevezett „súlyverseny” megnyerése az elsődleges céljuk a hiperautóik következő generációjával. A súlycsökkentésre épülő tervezési filozófia már ki is fizetődött nekik, ennek remek példája a legfrissebb 765LT szuperautó, mely 80 kilóval könnyebb a 720S-nél és a legfejlettebb, leghálásabb McLaren LT-nek írják le. Flewitt elmondta:
„A McLaren szuperautóinak következő generációjánál a súlycsökkentésre szeretnénk koncentrálni. Ebben már most osztályelsők vagyunk, de nem szeretnénk itt megállni, a 2025-ös hibrid modelljeink érkezésekor a lehető legjobb pozícióban akarunk lenni ebből a szempontból.”
A 765LT karosszériája, aerodinamikai elemei, ülései is szénszálas panelekből állnak, ezek közül sokat a yorkshire-i McLaren Composite Technologies Center készít. Ez az első alkalom, hogy a létesítményben a McLaren közúti modelljeihez gyártanak alkatrészeket.
További súlycsökkenést eredményezett a könnyűsúlyú ablakok, a hátsó polikarbonát-fényezés és a váltó esetében a Forma-1-ből vett anyagok használata. A titánkipufogók is újak, ezek 40%-kal könnyebbek, mint az acélból készült rendszer.
„A járművek súlya a teljesítmény ellensége, akár belsőégésű, akár hibrid meghajtásról beszélünk, így ennek a versenynek az első helye az elsődleges számunkra – és az egyik legfőbb oka, hogy a McLaren ennyi pénzt ölt a Composites Technology Centerbe, ahol saját ötvözeteinket fejleszthetjük ki és gyárthatjuk le.” – tette hozzá Flewitt.
A 765 példányban limitált McLaren 765LT 45 lóerővel és 30 Nm-rel több teljesítményt generál, mint a 720S, összesen 755 lóerőről és 800 Nm-es nyomatékról beszélhetünk esetében. A modell kezdőára 358 ezer dollár (kb. 115 millió forint).